**Az elkobzott dolgok közérdekű felhasználásra átadás-átvételéről szóló**

**ingyenes tulajdon-átruházási szerződés, átadás-átvételi jegyzőkönyv tartalmának minimumkövetelményei**

A szerződés megkötése, jegyzőkönyv kiállítása az egyes elkobzott dolgok közérdekű felhasználásáról szóló 2000. évi XIII. törvény (továbbiakban: törvény) 5.§-ának előírásai alapján szükséges.

Minimális tartalmi követelmények:

1. A törvény 5.§ (1) bekezdése alapján az elkobzott dolgot kezelő hatóság ingyenesen tulajdonba adja az elkobzott dolgokat a Karitatív Tanácsnak a közérdekű felhasználás lebonyolítására kijelölt tagjának (továbbiakban: átvevő).
2. Átvevő kötelezi magát, hogy a kereskedelmi forgalomba nem juttatja az átvett dolgokat, azokat közvetlenül – az egyéni szükségleteket meg nem haladó mértékben – a rászorulók részére ingyenesen adja át (5.§ (1)-(2) bekezdései).
3. Az adományozás lebonyolításáról a Karitatív Tanács megalakításáról és működésének részletes szabályairól szóló 65/2000. (V. 9.) Korm. rendelet 9.§ (2) bekezdése szerint felvett jegyzőkönyvet határidőre megküldi.
4. Átvevő tudomásul veszi, hogy a törvény 5.§ (2) bekezdése értelmében amennyiben az e szerződésben vállalt kötelezettségeit megszegi, úgy átadó vele a további szerződések megkötését felfüggeszti, és értesíti a Karitatív Tanácsot a törvényes intézkedések megtétele céljából. Átadó fenntartja jogát kártérítés követelésére átvevő szerződésszegése esetén (raktározási költség).
5. A dokumentum kiállításának időpontja, a termékek átvételének dátuma, termékek mennyisége, aláírások.